**До 30 участници ще могат да се включат в групов видео разговор във Viber**

*Продуктът е от полза за комуникация между студентски групи и училищни класове, работни екипи, семейство и приятели*

**София, 21 април, 2021 г**. - Водено от желанието за подкрепа на местните общности и разнообразни групи от потребители, водещото приложение за съобщения и комуникация в България, [Viber](https://www.viber.com/en/) обяви, че ще разшири капацитета си за групови видео разговори до 30 участници в едно обаждане в световен мащаб.

В ерата на новото нормално и последователните вълни на противоепидемични мерки, въведени в цяла Европа, разширяването на капацитета на групови видео разговори до 30 участници е идеалното решение за провеждането на дистанционни срещи по различни поводи.

*„Viber е най-популярното приложение за комуникация в България и ние непрекъснато работим по различни подобрения на платформата си, за да можем да бъдем възможно най-полезни за българските потребители във всички ежедневни ситуации. Вярваме, че с постепенно разширяване на капацитета ни за видео разговори, повече хора ще могат да останат свързани и да продължат да си взаимодействат още по-продуктивно онлайн”*, споделя Атанас Райков - старши директор на Rakuten Viber за Европа, Близкия изток и Северна Африка

**По-удобна функция за учители и ученици:**

В България **60%** от участниците в доброволна анкета казват, че са използвали Viber за свързани с образованието цели през тази учебна година. **53%** отговорят, че намират груповите видео разговори като подходящ инструмент за управление на дистанционно обучение. Подобрението на функционалността я прави достъпна и подходяща за провеждането на класни и извънкласни дейности, курсове и обучения от различно естество.

**Улеснение за бизнеса:**

Благодарение на новия изглед, (grid view), както за десктоп, така и на мобилни платформи, потребителите могат лесно да провеждат и своите бизнес срещи и разговори в удобна онлайн среда - на добре познатата им платформа за комуникация.

**Семейството и приятелите са още по-близо:**

С новата функция, вече е възможно онлайн събирането на повече членове на семейството или приятели в един разговор. С настъпващите пролетни месеци и предстоящите празници, Viber помага на хората да останат свързани помежду си, въпреки настоящата ситуация.

За да започне групово видео обаждане, потребителят просто трябва да натисне бутона „видео“ в горната част на екрана или да добави още участници към текущо видео обаждане. Може да се обади и директно на вече съществуваща група и да изберете кои участници да се присъединят.

***Капацитетът за групови видео разговори ще бъде разширен допълнително през следващите месеци.***

**За Rakuten Viber:**

В Rakuten Viber свързваме хората, без значение кои са и откъде са. Нашите потребители по света имат достъп до разнообразие от функционалности като индивидуални съобщения, видео обаждания, групови чатове, актуализации и дискусии с техните любими марки и известни личности. Ние предоставяме на нашите потребители сигурна и свободна среда, където да споделят емоциите си.

Rakuten Viber е част от семейството на Rakuten Group, световен лидер в електронната търговия и финансовите услуги. Rakuten Viber е официален канал за комуникация на FC Barcelona, както и официален партньор на Golden State Warriors за изпращане на съобщения и разговори.

Присъединете се към Viber и се насладете на най-доброто комуникационно изживяване в света.